รัฐบาลไทย-ข่าวทำเนียบรัฐบาล-รมว.ศธ.แถลงข่าวการประชุมสมัชชาการศึกษานานาชาติแห่งศตวรรษที่ 21
วันอังคารที่ 25 เมษายน 2560
รมว.ศธ.แถลงข่าวการประชุมสมัชชาการศึกษานานาชาติแห่งศตวรรษที่ 21
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานแถลงข่าว "การประชุมสมัชชาการศึกษานานาชาติแห่งศตวรรษที่ 21 (The International Congress on Education for the 21st Century)"
พร้อมทั้งเยี่ยมชมสํานักงานยูเนสโก กรุงเทพฯ และสํานักงานเลขาธิการองค์การรัฐมนตรีศึกษาแห่งเอเชียตะวันออกเฉียงใต้ หรือซีมีโอ (SEAMEO) โดยมี Dr Gwang-jo Kim ผู้อํานวยการสํานักงานยูเนสโก กรุงเทพฯ และ Dr Gatot Hari Priowirjanto ผู้อํานวยการสํานักงานเลขาธิการซีมีโอ ให้การต้อนรับและร่วมงานแถลงข่าว
นพ.ธีระเกียรติ เจริญเศรษฐศิลป์กล่าวว่า กระทรวงศึกษาธิการ ร่วมกับสํานักงานเลขาธิการซีมีโอ มีกําหนดจัดการประชุมสมัชชาการศึกษานานาชาติแห่งศตวรรษที่ 21 (The International Congress on Education for the 21st Century) ระหว่างวันที่ 3-4 พฤษภาคม 2560ณ โรงแรมเบอร์เคลีย์ ประตูน้ําเพื่อเป็นเวทีสําหรับผู้นําและผู้เชี่ยวชาญด้านการศึกษา รวมทั้งผู้เกี่ยวข้องทั้งภาครัฐและภาคเอกชนจากประเทศต่าง ๆ ทั้งในและนอกภูมิภาคเอเชียตะวันออกเฉียงใต้ โดยจะได้เสวนาถึงบริบทปัจจุบันของการจัดการศึกษาในภูมิภาคแลกเปลี่ยนเรียนรู้แนวปฏิบัติที่ดีระหว่างกัน ตลอดจนร่วมกันกําหนดแนวทางการดําเนินความร่วมมือ เพื่อพัฒนาการศึกษาสําหรับการพัฒนาทรัพยากรมนุษย์ในทุกระดับ โดยคาดว่าจะมีผู้แทนจาก 39 ประเทศเพื่อนบ้านและประเทศพันธมิตรเข้าร่วมการประชุมกว่า 500 คน โดยสิ่งสําคัญอีกประการหนึ่งของการจัดการประชุมครั้งนี้ คือ การเชิญผู้เชี่ยวชาญในแต่ละด้านมาเข้าร่วมงาน และแลกเปลี่ยนความคิดเห็นร่วมกัน
การประชุมในครั้งนี้ ประกอบด้วย หัวข้อย่อย 7 ประการ ซึ่งมุ่งเน้นการเจริญเติบโตอย่างยั่งยืน ดังนี้
1) การศึกษาสําหรับครูและการเรียนรู้ตลอดชีวิต
2) การพัฒนาคุณภาพทางการศึกษา และการเข้าถึงการศึกษาสําหรับผู้เรียนทุกระดับ
3) การเพิ่มขีดความสามารถในการแข่งขันของภูมิภาคผ่านทางสะเต็มศึกษา
4) การเรียนรู้แบบดิจิทัลในโลกไร้พรมแดน
5) การจัดการศึกษาในภาวะฉุกเฉินและบทบาทของชุมชนในโรงเรียน
6) การพัฒนาทักษะของผู้เรียนเพื่อให้ตรงตามความต้องการของท้องถิ่นและโลก
7) การเสริมสร้างการมีส่วนร่วมของประชาชนในการพัฒนาการศึกษาและชุมชน
สําหรับผู้สนใจเข้าร่วมงานสามารถลงทะเบียนได้ฟรีที่ http://ice-moeth2017.seameo.org/register และสามารถศึกษาข้อมูลเพิ่มเติมได้ที่ http://ice-moeth2017.seameo.org/programme และเว็บไซต์สํานักความสัมพันธ์ต่างประเทศ กระทรวงศึกษาธิการwww.bic.moe.go.th
"องค์การรัฐมนตรีศึกษาแห่งเอเชียตะวันออกเฉียงใต้ หรือซีมีโอ (SEAMEO) เป็นองค์การระหว่างประเทศระดับภูมิภาค ซึ่งเกิดขึ้นจากความร่วมมือของรัฐบาลในประเทศภูมิภาคเอเชียตะวันออกเฉียงใต้ เพื่อส่งเสริมการพัฒนาด้านการศึกษา วิทยาศาสตร์ และวัฒนธรรม ซึ่งก่อตั้งเมื่อปี พ.ศ.2508 ปัจจุบันประกอบด้วยประเทศสมาชิกจํานวน 11 ประเทศ ได้แก่ บรูไนดารุสซาลาม กัมพูชา อินโดนีเซียย ลาว มาเลเซีย เมียนมา ฟิลิปปินส์ สิงคโปร์ ไทย ติมอร์ เลสเต และเวียดนามโดยมีสํานักงานใหญ่หรือสํานักงานเลขาธิการองค์การรัฐมนตรีศึกษาแห่งเอเชียตะวันออกเฉียงใต้ ตั้งอยู่ที่ประเทศไทย
นอกจากนี้ ยังมีศูนย์ระดับภูมิภาคของซีมีโอ ซึ่งมีความเชี่ยวชาญเฉพาะสาขาวิชาจํานวนทั้งสิ้น 20 ศูนย์ และ 1 เครือข่าย ตั้งกระจายอยู่ในประเทศสมาชิกอาทิ ศูนย์ภูมิภาคซีมีโอด้านนวัตกรรมและเทคโนโลยีทางการศึกษา, ศูนย์ภูมิภาคซีมีโอด้านการพัฒนาคุณภาพครูและบุคลากรทางการศึกษาด้านการสอนภาษา, ศูนย์ภูมิภาคซีมีโอด้านการสอนวิทยาศาสตร์และคณิตศาสตร์ เป็นต้น
ทั้งนี้ประเทศไทยจะดําเนินการเป็นเจ้าภาพจัดตั้งศูนย์ภูมิภาคซีมีโอ 2 ศูนย์คือ ศูนย์ระดับภูมิภาคว่าด้วยปรัชญาของเศรษฐกิจพอเพียงเพื่อความยั่งยืนของซีมีโอ และศูนย์ระดับภูมิภาคว่าด้วยสะเต็มศึกษาของซีมีโอ ซึ่งอยู่ระหว่างการดําเนินการจัดตั้ง เนื่องจากประเทศไทยมีสถานศึกษาด้านเศรษฐกิจพอเพียงกว่า 20,000 แห่ง อีกทั้งมีท้องฟ้าจําลองซึ่งสามารถเชื่อมโยงกับสะเต็มศึกษาได้ โดยทุกศูนย์ที่จัดตั้งขึ้นจะเป็นของภูมิภาค มิใช่เป็นของประเทศใดประเทศหนึ่งเท่านั้น"